stanford-oval/wikipedia huggingface dataset:
קגני ולייסי
ביטול וחידוש

שידור הבכורה של הסדרה "קגני ולייסי" התקיים במרץ 1982 לציפיות גבוהות בתעשייה, בעקבות הצלחת סרט הטלוויזיה ממנו היא נבעה. אך הביקורות היו מעורבות, בעיקר בשל החלפתה של מג פוסטר את לורטה סוויט בתפקיד כריסטין קגני. התסריט והעלילה זכו לשבחים, אך מה שנתפש כ"אגרסיביות" של דמויות הנשים קיבל דגש מיוחד. בתום העונה המקוצרת הראשונה בת ששת הפרקים, הרשת החליטה לבטל את הסדרה. רוזנצווייג, המפיק בפועל, היה נחוש בדעתו להשיב את הסדרה לשידור, והציע את שרון גלס כתחליף. גלס הייתה מועמדת לתפקיד עוד בשלב הפקת הסרט, אך לא הייתה זמינה שכן הייתה מחויבת חוזית ליוניברסל (היא הייתה השחקנית האחרונה להיות כבולה בחוזה ארוך-טווח מסוג זה).
כשהרשת פרסמה לתקשורת את רשימת התוכניות לעונה הבאה, מנהל בכיר ציין שהסדרה בוטלה מכיוון שהנשים אגרסיביות מדי, ושהם "רואים אותן כדייקיות (לסביות)". ההערה עוררה סערה ומחאה, אשר נתנה רוח גבית לרוזנצווייג במאמציו אל מול הרשת. CBS החליטה לחדש את הסדרה, עם שרון גלס בתפקיד קגני.
אך הרייטינג עדיין לא השתפר בשנה הראשונה של השותפות של דיילי וגלס בתפקידי הכותרת. ב-1983 הרשת החליטה שוב לבטל את הסדרה, אך שוב קמה התנגדות ציבורית, גדולה יותר מקודמתה, והחל קמפיין כתיבת מכתבים ל-CBS הדורשים את חידוש הסדרה. במהלך אותה עונה, שאמורה הייתה להיות האחרונה, CBS שינו את זמן השידור, כדי למלא את המקום של תוכנית אחרת שבוטלה - והרייטינג נסק. התגובה הציבורית, יחד עם הרייטינג המשופר, ובנוסף למועמדות לפרס אמי (בו טיין דיילי זכתה בספטמבר), הביאו את הרשת להודיע על חידוש התוכנית. התוכנית חודשה רק באמצע העונה הבאה, מכיוון שעם הביטול המקורי, כל הסטים והתפאורה פורקו והושמדו, וגם הקאסט שוחרר מחוזיהם.
הסדרה סיימה את העונה בעשר התוכניות המובילות לשנה זו, ובהמשך זכתה ב-36 מועמדויות אמי ו-14 זכיות במהלך קיומה. דיילי זכתה ארבע פעמיים וגלס פעמיים, והסדרה זכתה בפרס סדרת הדרמה הטובה פעמיים, בשנים 1985 ו-1986.
הרייטינג של הסדרה התייצב, אך במהלך העונה השישית, זמן השידור הועבר כדי להתחרות עם התוכניות הפופולריות Thirtysomething ו-Crime Story, ושוב אבדו ל"קגני ולייסי" צופים. הרשת הודיעה בפעם האחרונה על ביטול הסדרה. כשהזיזו שוב את זמן השידור הרייטינג עלה, אך ההחלטה נשארה על כנה, וזו הייתה העונה האחרונה לסדרה. בינתיים, הסדרה נחלה הצלחה בינלאומית גדולה, והייתה תמיד בעשירייה המובילה בשידורי BBC1 בבריטניה.
סרטי המשך

לאחר סיום הסדרה, יצאו עוד ארבעה סרטי טלוויזיה בהם התאחדו השותפות לשעבר. בסרטים, קגני כעת עובדת עבור משרד התובע הכללי, ולייסי כבר יצאה לפנסיה משירותה במשטרה.
Cagney & Lacey: The Return ‏(1994)
Cagney & Lacey: Together Again ‏(1995)
Cagney & Lacey: The View Through the Glass Ceiling ‏(1995)
Cagney & Lacey: True Convictions ‏(1996)
פרסים

| שנה | פרס | זוכה | תוצאה |
| --- | --- | --- | --- |
| 1983 | השחקנית הטובה ביותר בסדרת דרמה | טיין דיילי | מועמדות |
| 1983 | השחקנית הטובה ביותר בסדרת דרמה | שרון גלס | מועמדות |
| 1984 | השחקנית הטובה ביותר בסדרת דרמה | טיין דיילי | זכייה |
| 1984 | השחקנית הטובה ביותר בסדרת דרמה | שרון גלס | מועמדות |
| 1985 | סדרת הדרמה הטובה ביותר | -- | זכייה |
| 1985 | השחקנית הטובה ביותר בסדרת דרמה | טיין דיילי | זכייה |
| 1985 | הבימוי הטוב ביותר בסדרת דרמה | קארן ארתור | זכייה |
| 1985 | השחקנית הטובה ביותר בסדרת דרמה | שרון גלס | זכייה |
| 1985 | שחקן המשנה הטוב ביותר בסדרת דרמה | ג'ון קרלן | מועמדות |
| 1985 | השחקנית הטובה ביותר בסדרת דרמה | שרון גלס | זכייה |
| 1986 | סדרת הדרמה הטובה ביותר | -- | זכייה |
| 1986 | השחקנית הטובה ביותר בסדרת דרמה | טיין דיילי | מועמדות |
| 1986 | השחקנית הטובה ביותר בסדרת דרמה | שרון גלס | זכייה |
| 1986 | שחקן המשנה הטוב ביותר בסדרת דרמה | ג'ון קרלן | זכייה |
| 1986 | הבימוי הטוב ביותר בסדרת דרמה | גאורג סטנפורד בראון | זכייה |
| 1987 | סדרת הדרמה הטובה ביותר | -- | מועמדות |
| 1987 | הבימוי הטוב ביותר בסדרת דרמה | שרון מילר | מועמדות |
| 1987 | השחקנית הטובה ביותר בסדרת דרמה | טיין דיילי | מועמדות |
| 1987 | השחקנית הטובה ביותר בסדרת דרמה | שרון גלס | זכייה |
| 1987 | שחקן המשנה הטוב ביותר בסדרת דרמה | ג'ון קרלן | מועמדות |
| 1988 | השחקנית הטובה ביותר בסדרת דרמה | טיין דיילי | זכייה |
| 1988 | השחקנית הטובה ביותר בסדרת דרמה | שרון גלס | מועמדות |
| שנה | פרס | זוכה | תוצאה |
| --- | --- | --- | --- |
| 1983 | השחקנית הטובה ביותר - סדרת דרמה | טיין דיילי | מועמדות |
| 1983 | סדרת הדרמה הטובה ביותר | -- | מועמדות |
| 1984 | השחקנית הטובה ביותר - סדרת דרמה | טיין דיילי | מועמדות |
| 1984 | השחקנית הטובה ביותר - סדרת דרמה | שרון גלס | מועמדות |
| 1984 | השחקנית הטובה ביותר - סדרת דרמה | טיין דיילי | מועמדות |
| 1984 | סדרת הדרמה הטובה ביותר | -- | מועמדות |
| 1985 | השחקנית הטובה ביותר - סדרת דרמה | שרון גלס | זכייה |
| 1985 | השחקנית הטובה ביותר - סדרת דרמה | טיין דיילי | מועמדות |
| 1985 | סדרת הדרמה הטובה ביותר | -- | מועמדות |
| 1986 | השחקנית הטובה ביותר - סדרת דרמה | שרון גלס | מועמדות |
| 1986 | השחקנית הטובה ביותר - סדרת דרמה | טיין דיילי | מועמדות |
| 1986 | סדרת הדרמה הטובה ביותר | -- | מועמדות |
| 1987 | השחקנית הטובה ביותר - סדרת דרמה | שרון גלס | מועמדות |
| 1988 | השחקנית הטובה ביותר - סדרת דרמה | שרון גלס | מועמדות |
1987 - פרס הבימוי הטוב ביותר בסדרת דרמה - שרון מילר; מועמדות
הערות שוליים

↑  Abramson, Stephen J. Interview with Barney Rosenzweig. Archive of American Television (October 15, 2008).
↑  TV Guide News (16 בפברואר 2006). "I don't have any wagers, ..." TVGuide.com. {{cite web}}:  (עזרה)
↑  יוכי שלח, כשהבלש הופך לבלשית: היפוכים מגדריים בסדרות פרוצדורה משטרתית, מגדר 3
↑  "'Cagney & Lacey', Police Series on CBS", nytimes.com; July 2, 1984.
| --- | --- |
בקרת זהויות :  NLI: 987007381593805171  BIBSYS: 90816951  BNE: XX5901165  LCCN: n93077723  SUDOC: 082056552  VIAF: 432149196468774791401   WorldCat (עם VIAF): 432149196468774791401
חולא

| --- | --- |

 מדינה:  לבנון לבנון
 מחוז:  א-נבטיה
 נפה:  מרג' עיון
 גובה:  750 מטרים
 קואורדינטות:  33°12′36″N 35°31′01″E﻿ / ﻿33.21000°N 35.51694°E﻿ / 33.21000; 35.51694
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחולא(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחולא  he tabBackground:;tabBorder:#aaa;defaultTab:0;
 
ח֫וּלַא (בערבית: حولا) הוא כפר שיעי בדרום לבנון, בנפת מרג' עיון שבמחוז א-נבטיה. הכפר שוכן על רכס רמים בגובה 750 מטר מעל פני הים, כ-1.5 ק"מ ממערב לגבול ישראל מול מושב מרגליות.
היסטוריה

ב-24 באוקטובר 1948, במהלך מלחמת העצמאות, נכבש הכפר על ידי חטיבת כרמלי כחלק ממבצע חירם. כשבוע לאחר מכן טבחו שני קצינים ישראלים בכשלושים עד חמישים מתושבי הכפר באירוע שכונה טבח חולא. ישראל נסוגה מהכפר במסגרת הסכמי שביתת הנשק בתום מלחמת העצמאות.
ב-27 באוקטובר 1965 ערכה חטיבת גולני בכפר פעולת הרתעה ("מבצע מאזניים"), לאחר שמחבלי פת"ח חדרו לישראל דרך כפר זה. בפעולה פוצץ ביתו של מוכתר הכפר, וכתוצאה מכך קרס בית סמוך ונהרגה אישה שלנה בו.
במהלך מלחמת לבנון השנייה פעל גדוד 931 של חטיבת הנח"ל בפיקודו של אבי דהן וכוחות שריון בכפר ובסביבתו, ב-7 באוגוסט 2006 הודיע ראש ממשלת לבנון, פואד סניורה, כי 40 מתושבי הכפר נהרגו בעקבות הפצצת חיל האוויר הישראלי בכפר. מספר שעות לאחר מכן חזר בו סניורה מהדברים והתברר שבהפצצה נהרג אדם אחד.
היסטוריה > מלחמת חרבות ברזל

בשנת 2023 במלחמת חרבות ברזל ביצע צה"ל תקיפת מזל"ט שהשמידה חוליית טילים מונחים נגד טנקים של חזבאללה בחולא, לאחר ששיגרו טיל נגד היישוב הישראלי מרגליות.
ב-10 באוקטובר 2024, צה"ל הרג בתקיפה אווירית את מפקד הפלוגה של הכפר בחזבאללה, אחמד מוסטפא אל-חאג' עלי. באותו יום החל בכפר קרב חולא, כחלק מהתמרון הקרקעי בדרום לבנון.
במהלך המלחמה נהרסו לחלוטין כ-25% מהמבנים בכפר (262 מבנים מתוך 1,039), וכ-3% נהרסו חלקית (30 מבנים), לפי ניתוח תצלומי לוויין שנערך בדצמבר 2024.
דמוגרפיה

נכון ל-2014, 98.74% מבעלי זכות הבחירה בכפר היו מוסלמים שיעים.
הערות שוליים

↑  אלי לנדאו, כוחות צה"ל פוצצו בית ו-3 בארות בכפרי לבנון משם יצאו לחבל בישראל, מעריב, 29 באוקטובר 1965, המשך
הרמטכ"ל: העבר הטוב של היחסים עם לבנון אינו פוטר אותה מאחריות לחבלות, דבר, 31 באוקטובר 1965
↑  רויטרס, לבנון חזרה בה: הרוג אחד בהריסות כפר חולא, באתר ynet, 7 באוגוסט 2006
↑  Emanuel Fabian, IDF drones hit Hezbollah terror squads amid uptick in attacks; soldier seriously hurt, www.timesofisrael.com (באנגלית אמריקאית)
↑  יואב זיתון, צה"ל: חיסלנו שני מפקדים בחיזבאללה, שהיו אחראים על שיגורים רבים לצפון, באתר ynet, 10 באוקטובר 2024
↑   ציוץ של Ben Tzion Macales ברשת החברתית אקס (טוויטר), "חולא... אחוז ההרס בכפר: כ-28%", 11 בדצמבר 2024
↑  التوزيع حسب المذاهب للناخبين/ناخبات في بلدة حولا، قضاء مرجعيون محافظة النبطية في لبنان, إعْرَفْ لبنان
מי הבוס?

| --- | --- |

 סוגה:  קומדיית מצבים
 יוצרים:  מרטין קוהן, בלייק האנטר
 שחקנים:  טוני דנזה ג'ודית לייט אליסה מילאנו דני פינטאורו קתרין הלמונד
 ארץ מקור:  ארצות הברית
 שפות:  אנגלית 
 מספר עונות:  8
 מספר פרקים:  196
 הפקה
 הפצה:  הטלוויזיה של סרטי קולומביה 
 אורך פרק:  23 דקות
 שידור
 רשת שידור:  ABC (ארצות הברית) הערוץ הראשון (ישראל)
 תקופת שידור מקורית:  20 בספטמבר 1984 – 25 באפריל 1992
 קישורים חיצוניים
 דף התוכנית ב-IMDb
 
"מי הבוס?" (באנגלית: ?Who's the Boss) הייתה קומדיית מצבים אמריקאית אשר שודרה ברשת ABC בין השנים 1984–1992. בסדרה כיכבו טוני דנזה, ג'ודית לייט, אליסה מילאנו, דני פינטאורו וקתרין הלמונד.
בישראל, שודרה הסדרה כל מוצאי שבת בערוץ הראשון, החל מאמצע שנות ה-80, וזכתה לפופולריות רבה. מאוחר יותר שודרה בערוץ 2 ובשידורים חוזרים בערוץ הילדים. כיום היא משודרת בערוץ הקומדיות הקלאסיות.
בשנת 2020 הוכרז כי מתוכננת סדרת המשך לסדרה המקורית.
רקע והיסטוריה

בשנות ה-80 נשים רבות יצאו לעבוד והפכו ל"נשות קריירה" במקום עקרות בית וכך נוצרה, בעיקר בארצות הברית, מציאות חברתית חדשה. בתקופה זו, קומדיות מצבים חדשות המתבססות על נושא חדש ומקורי זה צצו כפטריות אחרי הגשם. אנשי רשת ABC שחיפשו רעיון חדש לסדרה, מצאו לנכון ליצור סיטואציה משפחתית יוצאת דופן שבמרכזה אשה מצליחה וגבר נאה המועסק כעובד משק הבית הדואג לתחזוקתו ולגידול הילדים.
עלילת הסדרה

האלמן אנתוני מורטון "טוני" מיסלי (מגולם על ידי טוני דנזה) הוא שחקן כדור בסיס לשעבר של סנט לואיס קרדינלס אשר נאלץ לפרוש עקב פציעה בכתף. טוני מחליט לעזוב את ברוקלין על מנת למצוא סביבה טובה יותר עבור בתו הקטנה, סמנתה (מגולמת על ידי אליסה מילאנו). בסופו של דבר הוא מחליט לעבוד בעיירה היוקרתית פיירפילד שבקונטיקט כסוכן בית עבור אנג'לה באוור (מגולמת על ידי ג'ודית לייט), אשת קריירה גרושה ואמו של ג'ונתן (מגולם על ידי דני פינטאורו), ילד מפונק אותו גידלה לבדה. מיסלי עובר להתגורר בביתה של באוור יחד עם בתו. דמותה של מונה (מגולמת על ידי קתרין הלמונד), אמה של אנג'לה, הייתה יוצאת דופן בתוך המסגרת הזו אך הייתה דמות מפתח בעלילת הסדרה והוסיפה לה פיקנטריה רבה שכן הייתה פעלתנית, חצופה, דעתנית וחומדת גברים, החיה את הרגע והייתה ההפך הגמור מבתה אנג'לה. מונה יצאה באופן קבוע עם גברים שונים שבלט ביניהם מחזר עשיר במיוחד אותו גילם לזלי נילסן כתפקיד אורח במשך מספר פרקים. המצב המורכב בבית ומערכות היחסים הבלתי שגרתיות בין הדמויות היוו סיפור מסגרת אידיאלי לקומדיית המצבים אשר זכתה בתקופתה להצלחה רבה.
שם התוכנית התייחס להיפוך התפקידים הברור של שתי הדמויות הראשיות בתוכנית - האשה היא אשת קריירה מצליחה, בעוד שהגבר מועסק כעובד משק הבית הדואג לתחזוקתו ולגידול הילדים.
עיקר העלילה בסדרה סבבה סביב מערכת היחסים המורכבת בין אנג'לה וטוני שהתפתחה בהמשך גם למערכת יחסים רומנטית. הניגוד בין טוני הקליל והספונטני לבין אנג'לה המאופקת הוביל למשיכה ההדדית בין השניים. על אף שהייתה קיימת משיכה בין השניים עוד מן ההתחלה, לאורך רוב עונות הסדרה הם שמרו על יחסי ידידות בלבד ונהגו לצאת עם אחרים. לבסוף בתחילת העונה השמינית, טוני ואנג'לה מביעים את אהבתם זה לזה.
בנוסף, טוני הפך לאורך הסדרה לדמות האב שהייתה חסרה לג'ונתן, בעוד שאנג'לה (ואף מונה) הפכה לדמות האם שהייתה חסרה לסמנתה. כספורטאי לשעבר וגבר קשוח, השפיע טוני על הילד ג'ונתן שגדל עד הגעתו כילד מפונק למדי. במהלך עונות הסדרה, עם התבגרות שני הילדים שהיו בעצמם שני הפכים, נוסף רובד זה לעלילה ובעיקר התבגרותה של סמנתה הפכה נושא מרכזי בסדרה.
הערות שוליים

↑  אחרי 28 שנה: "מי הבוס?" חוזרת עם טוני דנזה ואליסה מילאנו, באתר ynet, 5 באוגוסט 2020
אימרה הרטמן

| --- | --- |

 לידה:  26 באוגוסט 1895 בודפשט, האימפריה האוסטרו-הונגרית 
 פטירה:  9 בנובמבר 1978 (בגיל 83) מקסיקו סיטי, המדינות המקסיקניות המאוחדות 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט, Fodor Zeneiskola 
 כלי נגינה:  צ'לו 
 
אימרה הרטמן (בהונגרית: Hartmann Imre;‏ בודפשט, 26 באוגוסט 1895 – מקסיקו סיטי, 9 בנובמבר 1978) היה אמן צ'לו, מוזיקאי קאמרי, הצ'לן ברביעיית לנר בעלת השם העולמי, מורה למוזיקה בקונסרבטוריון של מקסיקו סיטי. שופט בתחרויות בינלאומיות לצ'לו.
ביוגרפיה > לימודי מוזיקה

אימרה הרטמן נולד במשפחה יהודית כבנם של ינה (יונה) הרטמן (1866–1929) מוזיקאי ושל קטלין רייך (1871–1945). את לימודיו השלים תחילה בבית הספר למוזיקה פודור ולאחר מכן באקדמיה למוזיקה ע"ש פרנץ ליסט בבודפשט, שם קיבל דיפלומה כצ'לן ב-1917 כתלמידו של אדולף שיפר. מאותה שנה לימד בבית הספר למוזיקה בהנהגתו של יוז'ף סמרה. הוא היה מנגני התזמורת של בית האופרה המלכותי ההונגרי, שם הכיר את ינה לנר ואת יוז'ף שמילוביץ', איתם הקים תחילה שלישייה ולאחר מכן, בצירוף שאנדור רוט, הוקמה רביעיית המיתרים לנר שהפכה למפורסמת בעולם כולו, שם היה הצ'לן בעוד ינה לנר היה הכנר הראשון, המייסד והמנהל של הרביעייה.
ביוגרפיה > הנגינה ברביעייה

התחביב הראשוני הזה שלהם הפך במהירות, לעבודה תכליתית ולאימונים מפרכים. בשנים הראשונות התאמנו בעיקר על הרפרטואר ועל הנגינה המשותפת, ההופעות המזדמנות שלהם לא הביאו הצלחה מוסרית (פרסום וכבוד) או כלכלית. הטורניר הראשון שלהם באיטליה בעיר פדובה הביאה הצלחה והזמנות נוספות בערי איטליה השונות. מחזור הרביעיות של בטהובן הביאה הצלחה גדולה בהופעתם בפירנצה שבעקבותיה הוזמנו להופיע בווינה בחגיגות ראוול. אחריה באו ההזמנה לפריז ואחר כך ללונדון והחלה ההצלחה הבינלאומית הגדולה.
האטרקציה העיקרית שלהם הייתה סדרת רביעיות המיתרים של בטהובן. משנת 1922 הם התגוררו בלונדון דרך קבע ועשו את סיורי אירופה המוצלחים יותר ויותר. הסוד הצלחתם היה "הצליל החושני, הקטיפתי וההצגה הטכנית הווירטואוזית".
ביוגרפיה > סיורים מחוץ לאירופה

הרטמן סייר עם הרביעייה במדינות אירופה ובארצות הברית. בעצת סוכני הרביעייה גם הוא לא חזר לממלכת הונגריה בשל פרוץ מלחמת העולם השנייה ובשל יהדותו ומשנת 1941 עבד גם כמורה למוזיקה בקונסרבטוריון של בירת מקסיקו. מאוחר יותר, אחרי התפרקות רביעיית לנר, הקים תזמורת קאמרית בשם Bellas Artes במקסיקו סיטי. הוא היה חבר באגודת יהודי הונגריה בארגנטינה ובשנת 1947 הפך לחבר נבחר בוועד האגודה. בשנת 1963, הוא ביקר בהונגריה בפעם הראשונה מזה עשרות שנים, כדי לשפוט בתחרויות המוזיקה הבינלאומיות שנערכו בבודפשט על שם פבלו קזאלס.
אשתו הייתה ארז'בט (1907–?), בתם של מוריץ הלמוש ואתלקה שוש, לה נישא ב-25 בספטמבר 1930 בבודפשט.
לקריאה נוספת

Adatai a Petőfi Irodalmi Múzeum katalógusában (נתוניו במאגר המוזיאון הספרותי פטפי)
A magyar társadalom lexikonja. Budapest, A Magyar Társadalom Lexikona Kiadóvállalat, 1930. (לקסיקון של החברה ההונגרית. בודפשט, החברה ההונגרית של חברת הוצאת לקסיקונה, 1930)
Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
הערות שוליים

↑  "Születési bejegyzése a pesti neológ izraelita hitközség születési akv. 2412/1895. folyószáma alatt". נבדק ב-2021-06-27.
↑  "Szülei házasságkötési bejegyzése a pesti neológ izraelita hitközség házassági akv. 182/1892. folyószáma alatt". נבדק ב-2021-06-27.
↑  "Szemere József Vezetése Alatt Álló Zeneiskola". נבדק ב-2021-06-27.
↑  "Választmányi tag". Délamerikai Magyarság. 1947-04-26. נבדק ב-2021-06-27.
↑  "Megérkezett a budapesti zenei versenyekre az első külföldi zsűritag, Hartmann Imre gordonkaművész". Magyar Nemzet. 1963-10-03. p. 6. נבדק ב-2021-06-22.
↑  "Házasságkötési bejegyzése a Budapest VIII. kerületi polgári házassági akv. 1189/1930. folyószáma alatt". נבדק ב-2021-06-27.
| --- | --- |
בקרת זהויות :  LCCN: n2001064147  RERO: 02-A022720258  VIAF: 68275839   WorldCat (עם VIAF): 68275839
ילדת הפלא

| --- | --- |

ויקי, משפחת לוסון והארייט
 סוגה:  סיטקום, מדע בדיוני
 בימוי:  פיטר בולדווין 
 שחקנים:  טיפאני בריסט  ג'רי סופיראן  מרלה פנינגטון  דיק כריסטי  אמילי שולמן 
 ארץ מקור:  ארצות הברית
 שפות:  אנגלית 
 מספר עונות:  4
 מספר פרקים:  96
 הפקה
 הפצה:  Metromedia 
 טכניקת צילום:  מערך מרובה מצלמות 
 אורך פרק:  23 דקות
 שידור
 רשת שידור:  סינדיקציית שידור 
 רשת שידור בישראל:  הטלוויזיה החינוכית הישראלית
 תקופת שידור מקורית:  7 בספטמבר 1985 – 9 בפברואר 1989
 קישורים חיצוניים
 דף התוכנית ב-IMDb
 
ילדת הפלא (באנגלית: Small Wonder) היא קומדיית מצבים טלוויזיונית אמריקנית דלת תקציב אשר הופקה בין השנים 1985–1989.
בישראל הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות ה-80 ותחילת שנות ה-90.
תקציר העלילה

הסדרה מתמקדת ב-"ויקי", אנדרואיד בצורה של ילדה בת 10, שנבנתה על ידי מהנדס הרובוטיקה טד לוסון, כדי לשמש כלי עזר לילדים נכים. ויקי נלקחת על ידי לוסון לביתו כדי שהיא תוכל להתאים את עצמה לסביבה משפחתית. משפחת לוסון מנסה לשלב את הרובוט כילדה המאומצת שלהם.
משפחת לוסון מנסה לשמור על קיום הרובוט בסוד, אבל השכנים החטטניים שלהם, משפחת ברינדל, קופצים לבקר ברגעים הכי לא צפויים - במיוחד הילדה של השכנים, הארייט ברינדל. ההומור של הסדרה מתמקד בניסיונותיה של ויקי ללמוד את ההתנהגות האנושית והניסיונות של המשפחה להסוות את העובדה שהיא לא ילדה אמיתית.
הדמויות הראשיות

ויקטוריה "ויקי" אן סמית' לוסון (טיפאני בריסט) - אנדרואיד שנראה כילדה בת 10. ויקי מתאפיינת בחוזק ומהירות על-אנושיים, יציאת חשמל מתחת לזרוע הימנית שלה, יציאה למדפסת מתחת לזרוע השמאלית שלה, לוח גישה המותקן בגב שלה ומאפיין מובהק ומוכר נוסף הוא הבכי המתפרץ מעיניה לכל עבר (כמו ממטרה).
ג'יימי לוסון (ג'רי סופיראן) - בנם בן ה-12 של טד וג'ואן.
טד לוסון (דיק כריסטי) - אביו של ג'יימי. היוצר של ויקי. מהנדס רובוטיקה אשר יצר במקור את ויקי.
ג'ואן לוסון (מרלה פנינגטון) - אמו של ג'יימי. ג'ואן מתייחסת לוויקי כאדם אמיתי יותר מכל אחד אחר בסדרה.
הארייט ברינדל (אמילי שולמן) - בת השכנים הקטנה והסקרנית אשר מאוהבת בג'יימי.
הדמויות הראשיות > דמויות משנה

ברנדון ברינדל (ויליאם בוגרט) - אביה של הרייט. הופך בהמשך הסדרה לבוס של טד לוסון לאחר שהוא גונב את רעיונותיו של טד.
בוני ברינדל (אידי מק'קלורג) - אמה של הרייט.
אידה מיי ברינדל (אליס גוסטלי) - אחותו גסת הרוח של ברנדון.
רג'י וויליאמס (פול ס. סקוט) - החבר הכי טוב של ג'יימי.
ג'סיקה (ליאן ג'ונס) - חברתו של ג'יימי.
וורן אנרייט (דריל בארטלי) - חבר של ג'יימי.
ונסה (טיפאני בריסט) - רובוט מרושע אשר זהה במראהו למראה של ויקי, אך הוא איננו מדבר במונוטוניות.
ויקי הרובוט
קאלו רינפוצ'ה

| --- | --- |

 לידה:  1905 קהם, טיבט 
 פטירה:  10 במאי 1989 (בגיל 84 בערך) קהם, טיבט 
 זרם:  בודהיזם טיבטי
 תקופת הפעילות:  ? – 10 במאי 1989 
 תלמידים:  Lama Seunam, Sarah Harding, Lodrö Chökyi Sengé, Khenpo Lodrö Dönyö, Nicole Riggs, Bokar Tulku Rinpoche 
 
קאלו רינפוצ'ה (1905 - 10 במאי 1989) היה מורה ומלומד בודהיסטי, ואחד המורים הטיבטיים הראשונים שלימדו בודהיזם טיבטי במערב.
המילה "רינפוצ'ה" היא תואר של כבוד, שמשמעו "היקר", הניתן בדרך כלל למורה המזוהה כגלגול של מורה אחר שנפטר.
הוריו וילדותו

קאלו רינפוצ'ה נולד בשנת 1905 בפרובינציית קהם אשר במזרח טיבט.
אביו - קארמה לגשיי דראיאנג, ואמו - דרולקאר צא'נג צא'נג, היו תלמידיהם של ג'מגון קונגטרול לודרו טאיה, ג'אמיינג קיינטסה וואנגפו, והמורה הידוע מיפאם רינפוצ'ה, ממייסדיה ומוביליה של תנועת רימה (Rime) במאה ה-19, אשר הפחיתה את חשיבותם של הבדלים כיתתיים בבודהיזם הטיבטי, תוך הדגשת המכנה המשותף בין הזרמים השונים ושימת דגש על חשיבותו של התרגול המדיטטיבי.
הוריו של קאלו רינפוצ'ה היו מסורים לתרגול, ומיד לאחר נישואיהם לקחו על עצמם תקופה של תרגול בהתבודדות. במשך התקופה הם ראו אחד את השנייה לעיתים רחוקות, אך לילה אחד פקד את שניהם חלום בו ביקר אותם המורה הגדול ג'מגון קונגטרול, והודיע כי הוא עומד לבקר אותם בקרוב וביקרלהכין לו חדר בביתם. זמן קצר לאחר מכן דרולקאר צ'אנג צ'אנג גילתה שהיא בהריון.
החלום התברר כנבואי - ההריון עבר בקלות. דרולקאר צ'אנג צ'אנג המשיכה לעבוד עם בעלה, ויום אחד, כאשר אספה עמו עשבי מרפא, הרגישה כי היא עומדת ללדת. כאשר מיהרו בני הזוג לביתם, הם ראו שהשמיים היו מלאים בקשתות - סימן ללידתה של התגלמות מיוחדת.
באופן מסורתי, "טולקו" (גלגול של מורה שמת) אמור להילקח ללימודים במנזר מוקדם ככל האפשר, אך אביו של קאלו רינפוצ'ה החליט שלא ללכת בדרך זו, ולתת לו לבחור בעצמו את מוריו בבית, חינוכו של רינפוצ'ה פוקח בקפדנות על ידי אביו. כשהיה בן שלוש עשרה, לאחר שהשלים את לימודיו הראשונים בדקדוק, כתיבה ומדיטציה, החל את לימודיו הרשמיים במנזר פאלפונג.
לימודיו המוקדמים

בפאלפונג למד רינפוצ'ה את תורת הסוטרות ולימודי הטנטרה, וקיבל הנחיות והסמכות ממספר רב של מורים גדולים.
כשהיה בו חמש עשרה, במהלך תקופת הרטריט המסורתי של העונה הגשומה, רינפוצ'ה העביר שיעור מעמיק ומובנה על שלושת הנדרים בפני קהל של מאות נזירים והדיוטות. בשיעור זה נכרה גדולתו הרוחנית של קאלו רינפוצ'ה.
בגיל שש עשרה החל את תקופת הרטריט המסורתית בת שלוש השנים, תחת הנחייתו של מורה השורש שלו - לאמה נורבו טונדרוף הנכבד, ממנו קיבל העברה מלאה של מסורות הקארמה קאג'יו ושאנגפה קאג'יו. הוא למד, מדט ותרגל לפני הרטריט ולאחריו מחזורים רבים של תרגולים והוראות, אותם קיבל ממוריו הרבים, מכל המסורות.
כאשר הגיע לגיל עשרים וחמש, שאיפת לבו הייתה לתרגל מדיטציה במבדד בהרים. הוא עזב את המנזר לתקופה ממושכת של תרגול בהתבודדות בהרי קהם המרוחקים, כנווד חסר-כל, כאשר הוא מתרגל סגפנות נוקשה ללא קורת גג, ללא חיפוש או הזדקקות לחברת אדם.
הוא חי כך במשך שתים עשרה שנה, מטפח את תרגולו לכדי שלמות, ומתמסר לחלוטין לפיתוח אהבת אמת וחמלה חסרת גבולות לכל היצורים החיים. אילולא סיטו רינפוצ'ה היה שולח קריאה שישוב ללמד, קאלו רינפוצ'ה היה מוכן להמשיך את חייו בדרך זו.
מורה בטיבט ובמזרח

קאלו רינפוצ'ה חזר לפאלפונג והחל למלא את חובתו כמורה לתרגול המסורתי של רטריט-שלוש השנים בשני מרכזי התרגול: נארולינג וניגולינג. בתקופה זו זוהה רינפוצ'ה על ידי המורה המנוח רנגג'ונג ריגפה דורג'ה, הגייאלווה קרמאפה השישה עשר, כהתגלמותו הפעילה של ג'מגון קונגטרול לודרו טאיה. היה ידוע כי ג'מגון קונגטרול חזה שהתגלמותו של קאלו רינפוצ'ה תהיה מורה של תנועת ה"רימה", ומסורה במיוחד לתרגול ולרטריט.
בשנות ה-40 הוא החל לבקר במנזרים ומרכזים מסורתיים של שושלות ומסורות רבות, בכל רחבי טיבט, מלמד ומעביר הסמכות ותרגולים גבוהים של מסורת השאנגפה קאג'יו לתלמידים רבים. בביקור בלהסה, הוא נתן שיעורים ליורש העצר של הדלאי לאמה הצעיר.
בשנת 1955, מספר שנים לפני הכיבוש הסיני המלא של טיבט, רינפוצ'ה ביקר את הגייאלווה קרמאפה בצורפהו, שביקש ממנו לעזוב את טיבט על-מנת להכין את הקרקע להגירה הבלתי נמנעת להודו ובהוטן. בשנת 1957, לבקשתה של נסיכת בהוטן אשה וואנגמו, הגייאלווה קרמאפה ה-16 מינה את רינפוצ'ה כאב המנזר של מנזר ג'אנגצ'וב צ'ולינג (Jangchub Choling) במחוז קורטו בבהוטן. רינפוצ'ה הקים בבהוטן שני מרכזי רטריט ללימוד מסורות הקמצאנג והשאנגפה, ובנה סטופות. כמו כן הוא הסמיך שלוש מאות נזירים.
משם רינפוצ'ה המשיך להודו, כאשר הוא עולה לרגל לכל האתרים הבודהיסטים הידועים. בשנת 1965 הוא הקים מנזר משלו ליד דארג'ילינג - בשם סאמדרופ טארגיי לינג. מספר שנים לאחר ייסוד המנזר, הקים בו רינפוצ'ה ובמקומות אחרים בהודו מרכזים נוספים לתרגול של רטריט-שלוש-השנים.
בשנת 1973, לבקשתו של הגייאלווה קרמאפה ה-16, רינפוצ'ה הואצל ללימוד דרכם של ארבעה מהמורים הדגולים של שושלת הקארמה קאג'יו: שמאר רינפוצ'ה, טאי סיטו רינפוצ'ה, ג'מגון קונגטרול רינפוצ'ה וגייאלצפ רינפוצ'ה. הלימודים כללו הנחיות למסורת האמצעים המיומנים של הקארמה קאמצאנג - שש הדוקטרינות של נרופה, והמהמודרה. מעבר לכך, הוא העביר את לימוד המחזור השלם של חמש תורות הזהב של מסורת השאנגפה. כמו כן לבקשתו של ה"ק הדלאי לאמה, העביר רינפוצ'ה הסמכות ללאמות של מסורת הגלוג במנזר נמגיאל טרצאנג, ובמרכזי הלימוד לטנטרות גבוהות ונמוכות.
מורה באירופה ובארצות הברית

מאז 1970 קאלו רינפוצ'ה נסע פעמים רבות לאירופה, ארצות הברית, קנדה ודרום-מזרח אסיה, והקים מרכזי דהרמה ורטריט למערביים.
רינפוצ'ה הקים יותר מ-70 מרכזי דהרמה ו-20 מרכזי רטריט בכל העולם, ובנה 20 סטופות. ב-1986 רינפוצ'ה ייסד את "הוועדה הבינלאומית לתרגום" בה מתרגמים מכל העולם מתרגמים סוטרות וכתבים בודהיסטיים בהדרכתם של מלומדים טיבטיים מכל המסורות.
אחרית דבר

קאלו רינפוצ'ה נחשב אחד המורים הבודהיסטים הנעלים בזמנו, מוכר ומכובד ביותר בקרב ראשי כל המסורות הטנטריות בטיבט. ה"ק הקרמאפה אמר פעם שקאלו רינפוצ'ה הוא הקרנה של היוגי הדגול של טיבט, מילרפה. הכבוד שהפגין קאלו רינפוצ'ה לכל המסורות הבודהיסטיות האחרות, ואהבתו לכל היצורים החיים בוטאו בכל פעולה, דיבור ומחווה שלו.
ב-10 במאי 1989, קאלו רינפוצ'ה נפטר במנזרו בסונדה.
ב-17 בספטמבר 1990, בדרג'ילינג, הודו, זוהתה התגלמותו החדשה של קאלו רינפוצ'ה - בנו של לאמה גייאלצן, אחיינו אשר שירת כמזכירו של רינפוצ'ה מגיל צעיר.
הערות שוליים

↑  וביקש
↑  מדיטציה
| --- | --- |
בקרת זהויות :  NLI: 987007454783305171  PLWABN: 9810564100705606  BNE: XX985104  BnF: cb11909350d (data)  GND: 109059123  ISNI: 0000 0001 0655 1178  LCCN: n85288156  NKC: mzk2009491849  NTA: 07328937X  RERO: 02-A000137924  SELIBR: 192441  SUDOC: 026944561  VIAF: 79028408   WorldCat (עם VIAF): 79028408